<indicator name='badge-recommended-article'>Mallinesilmukka havaittu: Malline:Lupaava

|  |
| --- |
| Kloorisyklitsiinin rakenne |
| Kloorisyklitsiini |
| **Systemaattinen (IUPAC) nimi** |
| 1-[(4-klorofenyyli)-fenyylimetyyli]-4-metyylipiperatsiini |
| **Tunnisteet** |
| CAS-numero | 82-93-9 |
| ATC-koodi | R06AE04 |
| PubChem | 2710 |
| **Kemialliset tiedot** |
| Kaava | C18H21ClN2 |
| Moolimassa | 300,82574 g/mol |
| **Farmakokineettiset tiedot** |
| Hyötyosuus |  ? |
| Metabolia |  ? |
| Puoliintumisaika |  ? |
| Ekskreetio |  ? |
| **Terapeuttiset näkökohdat** |
| Raskauskategoria | ? |
| Reseptiluokitus | 
 |
| Antotapa | Oraalinen |

**Kloorisyklitsiini** on antihistamiineihin kuuluva lääkeaine, jota käytetään allergioista johtuvan nuhan, nokkosihottuman ja kutinan hoitoon, sekä oksentelun ehkäisyyn. Sitä voidaan käyttää yhdessä hydrokortisonin kanssa paikallisesti esimerkiksi allergioista ja tulehduksista johtuviin yliherkkyysreaktioihin ja kutinaan. Lisäksi sillä on serotoniinireseptoria estäviä, antikolinergisiä, sekä puuduttavia vaikutuksia.

Kloorisyklitsiiniä myydään Yhdysvalloissa ja muutamissa muissa maissa. Sen kauppanimiä ovat **Di-Paralene**, **Mantadil**, **Pruresidine** ja **Trihistan**.

Kloorisyklitsiini on rakenteeltaan piperatsiinijohdos ja on rakenteellisesti lähellä syklitsiiniä, joka myös on antihistamiini ja oksentelulääke. Kloorisyklitsiini esiintyy hydrokloridimuodossa (kloorisyklitsiinihydrokloridi).

Vaikutusmekanismi
-----------------

Kloorisyklitsiini on vaikutusmekanismiltaan histamiini H1 -reseptorin antagonisti eli reseptorinsalpaaja. Sillä on myös lievä muskariinireseptoria estävä, lihasjännitystä estävä ja noradrenaliinin toimintaa vahvistava vaikutus.

Rottakokeissa kloorisyklitsiinin on todettu leviävän annostelun jälkeen joka puolelle elimistöä. Suurimpina pitoisuuksina sitä oli keuhkoissa, munuaisissa, pernassa ja maksassa.

Kloorisyklitsiini hajoaa elimistössä muiksi aineiksi syklitsiiniä hitaammin. Yhdiste metaboloituu syklitsiinin tavoin N-demetyloituneeseen muotoonsa eli norkloorisyklitsiiniksi (C17H19ClN2). Norkloorisyklitsiinillä on vähäinen antihistamiinivaikutus. Norkloorisyklitsiiniä käytetään samantapaisen pahoinvointilääkkeen, meklotsiinin, valmistuksessa.

Sivuvaikutukset
---------------

Kloorisyklitsiinin sivuvaikutukset ovat yleensä lieviä. Tavanomaisia antikolinergisiä haittoja kuten suun kuivumista voi antimuskariinisen vaikutuksen vuoksi esiintyä. Keskushermostoperäisinä oireina voi esiintyä huimausta ja koordinaatiokyvyn heikkenemistä ja muita antihistamiinien tyypillisiä keskushermoston lamautumisesta seuraavia haittoja.

Lähteet
-------

1. 1 2  Hall, Judith A.; Morton, Ian (1999). *Concise dictionary of pharmacological agents: properties and synonyms*. Kluwer Academic. ISBN 0-7514-0499-3.
2. ↑  The effect of the antihistaminic drugs on the central action of 5-hydroxytryptophan in mice. *PubMed*.  Marraskuu 1981. Yhdysvaltain terveysvirasto.
3. ↑  Dorland Staff (2008). *Dorland Dictionnaire Medical Bilingue Francais-anglais / Anglais-francais: + E-book a Telecharger (French Edition)*. Elsevier (Educa Books). ISBN 2-84299-899-5.
4. 1 2 3  Chlorcyclizine *PubChem*. Yhdysvaltain terveysvirasto.
5. ↑  Chlorcyclizine Drugs.com.
6. 1 2  Physiological distribution and metabolic inactivation of chlorcyclizine and cyclizine *The Journal of Pharmacology and Experimental Therapeutics*.  1965.
7. ↑  Vardanyan, Ṛuben & Hruby, Victor J.: Synthesis of essential drugs (Sivu 226) *books.google.com*.

Aiheesta muualla
----------------

* ChemSpider: Kloorisyklitsiini (2609) (Arkistoitu – Internet Archive) (englanniksi)
* ChEMBL: Kloorisyklitsiini (CHEMBL22150) (englanniksi)
* UNII: Kloorisyklitsiini (M26C4IP44P) (Arkistoitu – Internet Archive) (englanniksi)